**הערכה מחודשת- ריפוי בעיסוק**

**שם הילדה: יפה שאום**

**תאריך: 13/11/19**

**תאריך לידה: 13/03/2006**

**מטפל: רוברט מקמהון, תואר שני, מרפא בעיסוק רשום, מורשה**

**מחוז: טינק, ניו-ג'רזי**

**מידע על הרקע**

יפה שאום היא תלמידה חביבה בת 13 שנים ו-8 חודשים הלומדת בכיתת חינוך מיוחד של מוגבלויות מרובות, בחטיבת הביניים ע"ש בנימין פרנקלין בטינק, ניו ג'רזי. היא מקבלת בבית הספר ריפוי בעיסוק וטיפול בדיבור פעמים בשבוע למשך 30 דקות באופן פרטני. היא משתתפת בטיפול פיזיותרפיה בבית הספר פעם בשבוע למשך 30 דקות באופן פרטני. יש לה גם סייעת חינוכית 1:1 מדי יום למשך יום הלימודים.

ליפה יש אבחנה רפואית של הפרעת התקפים וכתוצאה מכך רגרסיות מקיפות ביכולות הקוגניטיביות והפיזיות. היא מציגה ליקויים מוטוריים, ויזואליים וקוגניטיביים. יפה מסוגלת לאכול מאכלים ולשתות נוזלים דרך הפה בכמויות קטנות. היא לא משתמשת בציוד לסיפוק חמצן. ההערכה מחודשת זו של ריפוי בעיסוק נערכה לבקשת 'צוות לימוד ילדים' (Child Study Team) בכדי להעריך את יכולות המוטוריקה הגסה, העדינה והתפיסתית בנוסף לכישורי העזרה העצמית שלה.

**קריטריוני ההערכה**

*מדריך ה PORTAGE לחינוך מוקדם (The Portage guide to Early Education)*

*מדריך ה PORTAGE הוא כלי ההערכה המתייחס לקריטריון אשר בוחן מרכיבים שונים של מוטוריקה גסה, עדינה, תפיסתית, סנסו-מוטורי וכישורי טיפול עצמי. הערכה זו מראה טווחי גיל משוערים בהם ילדים בדרך כלל שולטים במיומנויות ספציפיות. לדוגמה, אחיזת עפרון דינמית תקינה (אחיזת חצובה) בדרך כלל נרכשת בגילאי 4.5-6 שנים. הערכה זו היא שימושית עבור בחינת ילדים צעירים יותר עם עיכובים שפתיים. לא ניתן להשיג מהערכה זו את ציוני התקן, דירוג האחוזונים, והשוואה גילאית, אך כן ניתן לראות רמה נוכחית של ביצועים תפקודיים.*

*The Bonano Pediatric Comprehensive Motor Scales (BPCMS)*

סולם ה Bonano הוא כלי ההערכה המתייחס לקריטריונים אשר בוחנים *מרכיבים שונים של מוטוריקה גסה, עדינה, תפיסתית, סנסו-מוטורי וכישורי טיפול עצמי. הערכה זו מראה טווחי גיל משוערים בהם ילדים בדרך כלל שולטים במיומנויות ספציפיות. לדוגמה, אחיזת עפרון דינמית תקינה (אחיזת חצובה) בדרך כלל נרכשת בגילאי 4.5-6 שנים. לא ניתן להשיג מהערכה זו את ציוני תקן, דירוג אחוזונים, והשוואה גילאית, אך כן ניתן לראות רמה נוכחית של ביצועים תפקודיים.*

*תצפית*

זה כולל מידע נוסף שנאסף באמצעות תצפית באינטראקציות של יפה עם הסייעת שלה והסביבה. ההתנהגות נרשמה, כמו גם איכות הביצועים במהלך מטלות מוטוריות ותגובות לקלט חושי.

*סקירת תיק התלמיד*

נבדקו הדיווחים האחרונים מתוכנית הלימוד האישית (IEP) של יפה.

**התנהגות בזמן הבדיקה**

ליפה בוצעה הערכה מחודשת במהלך מספר ימים בכיתתה ובקפיטריית בית הספר. הסייעת 1:1 שלה היתה נוכחת מהלך מרבית המפגשים. יפה שמרה על מזג נעים במהלך כל המפגשים וקשר עין מתמשך ככל שהתקדם הזמן. היא הציגה רק כמה התפרצויות התנהגותיות. היא התמודדה בסבלנות עם כיסא הריפטון שלה ועם מגוון הפעילויות התנועתיות. היא הצליחה להתמקם לפי צליל השם שלה ולהשתמש בסימנים ומחוות בכדי ליידע על צרכיה. היא לא נצפתה משתמשת באופן פונקציונלי במילים.

**ציוד מותאם**

יפה עברה את הערכת כישורי המוטוריקה העדינה כשהיא בכיסא הריפטון שלה. נראה שהוא מספק תנוחת ישיבה מתאימה, תמיכה מספקת לראש ולגוף והיא מסוגלת להיות בו לפרקי זמן ארוכים. הסייעת 1:1 של יפה מציינת שהיא מסוגלת להעביר אותה בבטחה בכיסא. יפה לא חובשת סד על היד או המרפק.

מוטוריקה גסה:

יפה לא עברה הערכה פורמלית מחודשת לכישורי המוטוריקה הגסה, מכוון שהיה לה טיפול פיזיותרפיה באותו היום. נראה שהיא מציגה מידה של היפרטוניה בירכיים, בברכיים ובקרסוליים. היא הציגה טווח מלא של הארכת הברך באופן פעיל וסביל. יפה לא נבחנה על כישורי גלגול. לפי הדיווחים יפה מדגימה תנועה מוגברת בעקבות מתיחות.

יפה היתה מסוגלת לעבור מישיבה לעמידה ולשמור על תנוחת עמידה תוך שהיא נעזרת בידיה כדי לתמיכה. היא היתה מסוגלת לעבור לישיבה מעמידה בעזרת תמיכת ידיה ולשמור על הישיבה באופן עצמאי. נראה שהיא מראה שליטה טובה בראש כאשר היא בכיסא הריפטון שלה. יפה מסוגלת לנוע בבטחה בסביבת בית הספר כולל להשתמש במדרגות בעזרת תמיכת ידיה. יש לעיין בהערכת הפיזיותרפיה שלה בשביל ממצאים מקיפים יותר במוטוריקה הגסה.

מוטוריקה עדינה

יפה מציגה רמה של היפרטוניות דו צדדית בגפיים העליונות. יש לה אגודלים חלשים ובליטת כף היד שטוחה בשתי הידיים. היא מדגימה חוסר תיאום קל באולנה בשני מפרקי כפות הידיים. היא הציגה כיפוף והרחבה מלאה של שני מפרקי כפות הידיים, באופן פעיל וסביל. יש לה קפלי פלמר נאותים. היא מסוגלת לבצע גיבון וכיפון של האמות באופן פעיל וסביל. היא הדגימה תנוחת מנוחה של כיפוף שני המרפקים כאשר ידיה סגורות מקצת.

יפה הציגה כיפוף בטווח מלא של שתי הכתפיים באופן פעיל וסביל. היא הציגה הרחבה בטווח מלא של שתי הכתפיים באופן סביל ובטווח של כ- ½ - ¾ באופן פעיל, אך עם קושי לעקוב אחר ההוראה של ביצוע תנועה זו. היא מדגימה טווח מלא של כיפוף והרחבת שני המרפקים באופן פעיל וסביל. היא הדגימה הצדדה וקירוב בטווח המלא של שתי הכתפיים, באופן סביל. היא התקשתה לעקוב אחר ההוראה לביצוע תנועה זו באופן פעיל.

יפה הציגה קשב חזותי מתמשך למטלות ברוב הפעמים והצליחה לעקוב אחר הוראות מילוליות פשוטות בעלות צעד אחד. היא הצליחה להחזיר חפצים על ידי חציית קו אמצע ולמקם את החפץ במקום הנדרש. יפה הצליחה להשחיל 3 חרוזים בגודל בינוני. היא מציגה ביד שמאל אחיזה של 5 אצבעות (לא מאוגרפת) כאשר היא עוסקת במטלות קדם קריאה. היא הצליחה להעתיק קווים אנכיים בעזרת רמזים מילוליים בלבד ולחבר נקודות בעזרת סיוע. היא הצליחה לצבוע בצורה גסה בתוך מסגרת. נראה שהיא שבאופן עקבי היא מסוגלת לזהות צבע ירוק ואדום ומצליחה להתאים בין מספר צבעים בעזרת סיוע. היא הצליחה לערום קוביות גדולות ולהשלים לוח בעל שמונה חלקים.

רפלקסים:

נראה כי יפה לא מציגה את רפלקס הסייף (ATNR) לאחר שראשה הופנה לשני הכיוונים. נראה שהיא לא מציגה את רפלקס טוני סימטרי של הצוואר (STNR) כאשר צווארה כופף. לא נצפו גם תגובות קשורות. לא נבדקה תגובת ההגנה שלה בשום כיוון.

תפיסה:

לפי הדיווחים ליפה יש ליקוי ראייה. למרות זאת, נראה שהיא יוצרת קשר עין מכוון ונצפו כישורי מעקב עיניים. לא נראה שהיא מציגה ניסטגמוס חזותי או סקיאדס חזותי. היא התייחסה חזותית לחפצים בבדיקה והגיבה לשמה על ידי ניסיון להזיז את ראשה לאיתור מקור הצליל. היא הצליחה להבדיל בין חפצים בסיסיים. היא לא נצפתה בזיהוי מספרים או אותיות. לפי הדיווחים היא מצליחה לזהות חלקי גוף באופן הבנתי.

טיפול עצמי

דווח כי יפה משתמשת במזלג ביעילות עם סיוע עבור שמירה על בטחונה. היא מסוגלת לתפוס את המזלג ולנעוץ אותו באוכל בעל מרקם רך, תוך השגחה. היא זקוקה להנחיות בכדי לייצב את הקערה/צלחת. יפה נזקקת לרמזים בשביל לשטוף ולייבש את ידיה בעקביות בכיתה וכן בשביל לנגב את פניה לאחר הארוחה. היא מצליחה להסיר ולהחליק את רגלה לתוך נעליה לפי דרישה. היא מסוגלת לפתוח באופן עצמאי קופסת פלסטיק אך לא לסגור אותה. היא מסוגלת להתנהל עם כפתורי מתכת אך לא עם כפתורים או רוכסן שנמצאים בלוח פעילויות היומיום (ADL). היא לא מצליחה לקפל מפית.

סנסו-מוטורי:

יפה לא הראתה תגובתיות יתר לצלילים או לגירוי חזותי במהלך ההערכה. היא לא נצפתה עוסקת בדפוסים מוטורים חזרתיים ולא נראה שיש לה רתיעה משמעותית לרגישות טקטילית. עם זאת, דווח שהיא יכולה לעיתים להיות רגישה מבחינה שמיעתית. היא הציגה מידה מסוימת של הצפה אורלית מוטורית.

סיכום

יפה שאום היא תלמידה חביבה בת 13 שנים ו-8 חודשים הלומדת בכיתת חינוך מיוחד של מוגבלויות מרובות, בחטיבת הביניים ע"ש בנימין פרנקלין בטינק, ניו ג'רזי. היא מקבלת בבית הספר טיפול בריפוי בעיסוק, פיזיותרפיה וטיפול בדיבור. ליפה יש אבחנה רפואית של הפרעת התקפים וכתוצאה מכך ליקויים קוגניטיביים, מוטוריים וחזותיים. היא מציגה רמה של היפרטוניות דו צדדית בגפיים העליונות והתחתונות. יפה עברה את הערכת כישורי המוטוריקה העדינה כשהיא בכיסא הריפטון שלה. נראה שהוא מספק תנוחת ישיבה מתאימה, תמיכה מספקת לראש ולגוף והיא מסוגלת להיות בו לפרקי זמן ארוכים. הסייעת 1:1 של יפה מציינת שהיא מסוגלת להעביר אותה בבטחה בכיסא. יפה לא חובשת סד על היד או המרפק. יפה הציגה יכולות מתפתחות בכל התחומים שנבחנו אך הראתה יכולת כללית מעוכבת בתפקודי המוטוריקה העדינה, התפיסתית והגסה.

**רוברט מקמהון, תואר שני, מרפאה בעיסוק רשום, מורשה, 13/11/19**

**הערכה מחודשת-ריפוי בעיסוק**

**שם הילדה: יפה שאום**

**תאריך: 13/11/19**

**תאריך לידה: 13/03/2006**

**מטפל: רוברט מקמהון, תואר שני, מרפאה בעיסוק רשום, מורשה**

**מחוז: טינק, ניו-ג'רזי**

**המלצות:**

ציוני תקן לא הושגו במהלך הערכה זו. עם זאת, יפה הציגה עיכוב בתפקוד של לפחות 33% בכל התחומים שנבחנו. לפיכך, הוצעו ההמלצות הבאות:

1. שני מפגשים של ריפוי בעיסוק במשך 30 דקות, פעם בשבוע על בסיס של טיפול פרטני. המטרות והיעדים הנוכחיים של יפה נבדקו לצורך התאמתם ויש להמשיכם.
2. ייעוץ של המרפאה בעיסוק למטפלים והמורות בנוגע לשינויים שיש לבצע בשביל שיפור הלמידה והתפקודים וכן הביצוע בתוכנית האימון.
3. המשך ביקורות של הצוות הרפואי של יפה לניטור ניהול הטונוס ולרשימת צרכים אדפטיבית.

**רוברט מקמהון, תואר שני, מרפאה בעיסוק רשום, מורשה, 13/11/19**